CELEX: 62007CN0513
Language: et
Date: 2007-11-21 00:00:00
Title: Kohtuasi C-513/07 P: AGC Flat Glass Europe SA, varem Glaverbel SA, 21. novembril 2007 esitatud apellatsioonkaebus Euroopa Ühenduste Esimese Astme Kohtu (teine koda) 12. septembri 2007 . aasta otsuse peale kohtuasjas T-141/06: Glaverbel SA versus Siseturu Ühtlustamise Amet (kaubamärgid ja tööstusdisainilahendused)

23.2.2008   
            
            
               ET
            
            
               Euroopa Liidu Teataja
            
            
               C 51/31
            
         AGC Flat Glass Europe SA, varem Glaverbel SA, 21. novembril 2007 esitatud apellatsioonkaebus Euroopa Ühenduste Esimese Astme Kohtu (teine koda) 12. septembri 2007. aasta otsuse peale kohtuasjas T-141/06: Glaverbel SA versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-513/07 P)
   (2008/C 51/53)
   Kohtumenetluse keel: inglise
   Pooled
   
      Apellant: AGC Flat Glass Europe SA, varem Glaverbel SA (esindajad: S. Möbus ja T. Koerl)
   
      Teine menetluspool: Siseturu Ühtlustamise Amet (kaubamärgid ja tööstusdisainilahendused)
   Nõuded
   Apellant palub Euroopa Kohtul:
   
               —
            
            
               tühistada Esimese Astme Kohtu 12. septembri 2007. aasta otsus kohtuasjas T-141/06 ühenduse kaubamärgi taotluse nr 3183068 kohta;
            
         
               —
            
            
               mõista kohtukulud välja vastustajalt.
            
         Väited ja peamised argumendid
   Apellant väidab, et apellatsioonkaebuse esemeks olev Esimese Astme Kohtu otsus põhineb ühenduse kaubamärgimääruse (1) artikli 7 lõike 3 valel tõlgendusel, mille tingis asjaomase avalikkuse vale määratlemine ning asjaomase territooriumi vale määratlemine.
   
               1.
            
            
               Vastupidi Esimese Astme Kohtu hinnangule koosneb asjaomane avalikkus üksnes klaasitööstuse asjatundjatest. Seega kohaldas Esimese Astme Kohus asjaomase avalikkuse määratlemisel valesti ühenduse kaubamärgimääruse artikli 7 lõiget 3.
            
         
               2.
            
            
               Vastupidi Esimese Astme Kohtu hinnangule uuris vastustaja valesti neid tõendeid, mis esitati seoses omandatud eristusvõimega eraldi iga liikmesriigi kohta, kuna see on ilmselgelt vastuolus ühenduse kaubamärgimääruse artikli 7 lõikega 3, mille kohaselt peab kaubamärk olema muutunud eristavaks kogu ühenduses. Vastustaja oleks selle asemel, et anda hinnang erinevate liikmesriikide osas, pidanud vaatlema esitatud tõendeid kui tervikut ja otsustama, kas see loob sidusa pildi jätkuvast kasutamisest piisavalt ulatuslikus geograafilises piirkonnas piisavalt pika aja jooksul enne taotluse esitamise kuupäeva.
            
         
      (1)  Nõukogu 20. detsembri 1993. aasta määrus (EÜ) ühenduse kaubamärgi kohta (EÜT L 11, 14.1.1994, lk 1; ELT eriväljaanne 17/01, lk 146).